สุดเศร้า อาการลูกสาววิตนีย์ ฮุสตัน โคม่าหนัก ถึงขั้นอาจถอดเครื่องช่วยหายใจ 
แหล่งข่าวในครอบครัว บ็อบบี้ คริสติน่า บราวน์ เผย อาการลูกสาวของวิตนีย์ ฮุสตัน โคม่าเกินเยียวยา ครอบครัวกำลังตัดสินใจจะให้แพทย์ถอดเครื่องช่วยหายใจออกแล้ว ขณะที่ ผู้เป็นยาย เสนอวันที่ 11 ก.พ.นี้ (ตามเวลาท้องถิ่น) เพราะเป็นวันเดียวกับนักร้องสาวคนดังเสียชีวิต,สื่อต่างประเทศรายงานความคืบหน้าอาการของ น.ส. บ็อบบี้ คริสติน่า บราวน์ บุตรสาวคนเดียวของวิตนีย์ ฮุสตัน อดีตนักร้องชื่อดังชาวอเมริกัน ที่ขณะนี้อาการโคม่า อยู่ในห้องไอซียูของโรงพยาบาลมหาวิทยาลัย อีมอรีย์ หลังประสบเหตุจมน้ำในอ่างอาบน้ำ ที่บ้านพัก ย่านชานเมืองแอตแลนตา ประเทศสหรัฐฯ ตั้งแต่เมื่อ 31 ม.ค.ว่า จากการเปิดเผยของแหล่งข่าวในครอบครัวของ น.ส.บ็อบบี้ คริสติน่า บราวน์ ระบุว่า กำลังมีการตัดสินใจที่จะให้แพทย์ถอดเครื่องช่วยหายใจออก ในวันเดียวกับที่วิตนีย์ ฮุสตัน เสียชีวิต คือวันที่ 11 ก.พ. นี้ (ตามเวลาท้องถิ่น),เป็นวิธีที่จะทำให้แม่และลูกสาวอยู่ด้วยกันไปชั่วนิรันดร์ แหล่งข่าวในครอบครัวของ น.ส.บราวน์ เผย พร้อมกับบอกว่า เรื่องนี้ นางคิสซี่ ฮุสตัน ผู้เป็นแม่ของวิตนีย์ และยายของบราวน์ เป็นคนเสนอให้มีการถอดเครื่องช่วยหายใจออกในวันเดียวกับที่วิตนีย์ ฮุสตัน เสียชีวิต ในวันที่ 11 ก.พ. โดยนางคิสซี่ อุสตัน รู้สึกเศร้าโศกเสียใจอย่างมาก ที่ทั้งลูกสาวและหลานสาวต้องจากไปก่อนตนเอง เนื่องจากวิตนีย์ ฮุสตัน ได้เสียชีวิตเนื่องจากจมน้ำในอ่างอาบน้ำเช่นกัน เมื่อ 3 ปีก่อน คือ วันที่ 11 ก.พ.2555,สำหรับอาการของ น.ส.บราวน์ นักร้องสาววัย 21 ปี ในขณะนี้ยังคงอยู่ในขั้นวิกฤติ นับตั้งแต่เธอถูกพบในสภาพใบหน้าคว่ำจมอ่างอาบน้ำจนหมดสติในบ้านพัก โดยทีมแพทย์ที่รักษา น.ส.บราวน์ บอกว่า ขอให้ทางครอบครัวเตรียมตัวเตรียมใจรับกับเรื่องเลวร้ายที่สุด,ขณะเดียวกัน ตามรายงานข่าวจากสื่อหลายสำนักในสหรัฐฯ ระบุว่า นายนิค กอร์ดอน แฟนหนุ่มของบราวน์ วัย 25 ปี ได้ถูกเจ้าหน้าที่ตำรวจเรียกตัวมาสอบปากคำ เพื่อสอบถามว่าเขารู้เรื่องราวเกี่ยวกับร่องรอยบาดแผลที่ใบหน้าของ น.ส.บราวน์ ในวันที่เธอประสบเหตุจมน้ำหรือไม่ โดยทางทีมเจ้าหน้าที่ตำรวจสืบสวนได้เริ่มดำเนินการสอบสวนเกี่ยวกับความสัมพันธ์ระหว่าง น.ส.บราวน์ กับนิค กอร์ดอน แฟนหนุ่ม หลังจากทางครอบครัวของบราวน์มีความไม่สบายใจเกี่ยวกับบาดแผลบนใบหน้าของบราวน์ในวันเกิดเหตุ
แหล่งข่าวในครอบครัวบ็อบบี้ คริสติน่า บราวน์ เผย อาการลูกสาวของวิตนีย์ ฮุสตัน โคม่าเกินเยียวยา ครอบครัวกำลังตัดสินใจจะให้แพทย์ถอดเครื่องช่วยหายใจออก ขณะที่ผู้เป็นยาย เสนอเป็นวันที่ 11ก.พ. เพราะเป็นวันเดียวกับนักร้องสาวคนดัง
บ็อบบี้ คริสติน่า บราวน์,ลูกสาว,วิตนีย์ ฮุสตัน,อาการโคม่า,ลูกสาววิตนีย์ จมน้ำ,อ่างอาบน้ำ,ถอดเครื่องช่วยหายใจ,ข่าว,ไทยรัฐออนไลน์,ข่าวต่างประเทศ